
PATVIRTINTA
Vilniaus miesto savivaldybės
visuomenės sveikatos biuro direktoriaus
2023 m. balandžio 7 d. įsakymu Nr. VĮ-23/23
(Vilniaus miesto savivaldybės visuomenės sveikatos biuro direktoriaus
2024 m.     d. įsakymo Nr. VĮ-    redakcija)


[bookmark: _Hlk129771843]VILNIAUS MIESTO SAVIVALDYBĖS VISUOMENĖS SVEIKATOS BIURO 
TURTO, INFORMACINIŲ TECHNOLOGIJŲ IR ĮSIGIJIMŲ SKYRIAUS
INFORMATIKO PAREIGYBĖS APRAŠYMAS

I SKYRIUS
PAREIGYBĖ

1. Vilniaus miesto savivaldybės visuomenės sveikatos biuro (toliau – Biuras) Turto, informacinių technologijų ir įsigijimų skyriaus (toliau – Skyrius) informatiko (toliau – darbuotojas) pareigybė priskiriama specialistų grupei.
2. Pareigybės lygis – A2.
3. Pareigybės veiklos sritis – kibernetinis saugumas.
4. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialiuosius reikalavimus:
5.1. turėti aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą;
5.2. turėti ne mažesnę kaip 1 (vienų) metų darbo patirtį informacinių technologijų ir kibernetinio saugumo srityje;
5.3. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais informacinių sistemų duomenų ir kibernetinės saugos priežiūrą;
5.4. sklandžiai dėstyti mintis žodžiu ir raštu, išmanyti dokumentų rengimo taisykles, sugebėti rengti su vykdomomis funkcijomis susijusių dokumentų projektus;
5.5. išmanyti kibernetinio saugumo, operacinių sistemų, duomenų bazių, taikomų programų veikimo principus;
5.6. gebėti diegti programinę įrangą, aptarnauti kompiuterinius tinklus;
5.7. mokėti analizuoti, valdyti, kaupti, sisteminti, apibendrinti informaciją ir ją panaudoti rengiant išvadas ir pasiūlymus, gebėti nustatyti loginius priežastinius ryšius, apibrėžti sudėtingas problemas ir vertinti jų sprendimo alternatyvas.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas: 
6.1. vykdo Biuro valdomų ir (ar) tvarkomų informacinių sistemų duomenų ir kibernetinės saugos priežiūrą;
6.2. dalyvauja kuriant Biuro kibernetinės saugos politiką, vykdo jos įgyvendinimo priežiūrą;
6.3. atlieka kibernetinio saugumo rizikos vertinimą; 
6.4. teikia siūlymus dėl duomenų saugos priemonių taikymo;
6.5. planuoja ir diegia organizacines bei technines kibernetinio saugumo priemones; analizuoja ir vertina Biuro kompiuterinės technikos, programinės įrangos, kompiuterių ir ryšių tinklų priemonių poreikį, teikia siūlymus dėl šios technikos ar programinės įrangos įsigijimo;
6.6. dalyvauja Biuro valdomų informacinių sistemų kūrimo, modernizavimo, testavimo, diegimo darbuose, naujos ir (ar) modifikuotos programinės įrangos priėmimo eksploatuoti veiklose;
6.7. rengia technines specifikacijas dėl kibernetiniam saugumui užtikrinti būtinų prekių, paslaugų, informacinių sistemų, kompiuterinės ir programinės įrangos įsigijimo, kūrimo, konsultavimo, diegimo, tobulinimo ir priežiūros paslaugų;
6.8. teikia konsultacijas ir pagalbą Biuro darbuotojams informacinių sistemų, kompiuterinės ir programinės įrangos eksploatavimo, informacinių sistemų duomenų saugumo klausimais;
6.9. administruoja priskirtas sutartis;
6.10. pagal kompetenciją bendradarbiauja su valstybės valdymo ir savivaldos institucijomis, įstaigomis, organizacijomis;
6.11. periodiškai organizuoja mokymus elektroninės informacijos saugos klausimais;
6.12. Biuro direktoriaus ar Skyriaus vedėjo pavedimu pavaduoja kitus Skyriaus darbuotojus jų atostogų, ligos, kvalifikacijos tobulinimo, komandiruotės metu ar jų nesant kitais teisės aktų nustatytais atvejais;
6.13. pagal kompetenciją vykdo kitas Lietuvos Respublikos įstatymais ir kitais teisės aktais, Biuro vidaus teisės aktais nustatytas funkcijas, Biuro direktoriaus ir Skyriaus vedėjo pavestas užduotis.
___________________


Su pareigybės aprašymu susipažinau:
_____________________________
(Parašas)
_____________________________
(Vardas, pavardė) 
_____________________________
(Data)
